บลจ.วรรณขายกองทุนหุ้นกู้ลงทุน4ปี
บลจ.วรรณ คลอดกองทุนเปิดวรรณตราสารหนี้ 4Y/1 ลงทุนหุ้นกู้เอกชนอายุ 4 ปี เปิดขายวันที่ 15-23 มี.ค.นี้ คาดผลตอบแทน 3.40% ต่อปี
12 มี.ค. 2553

บลจ.วรรณ คลอดกองทุนเปิดวรรณตราสารหนี้ 4Y/1 ลงทุนหุ้นกู้เอกชนอายุ 4 ปี เปิดขายวันที่ 15-23 มี.ค.นี้ คาดผลตอบแทน 3.40% ต่อปี
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ  เปิดเผยว่า บลจ.วรรณ จะเปิดเสนอขายหน่วยลงทุนครั้งแรกของกองทุนเปิดวรรณตราสารหนี้ 4Y/1 (1FIX4Y/1) ระหว่างวันที่ 15-23 มี.ค.2553 ในราคาหน่วยลงทุนละ 10 บาท เพื่อเป็นทางเลือกสำหรับผู้ลงทุนที่ต้องการล็อคผลตอบแทนในระยะยาว และเพื่อเพิ่มโอกาสรับผลตอบแทนที่สูงกว่าดอกเบี้ยเงินฝาก พันธบัตร หรือตราสารหนี้ภาครัฐ 
กองทุนเปิด 1FIX4Y/1 อายุประมาณ 4 ปี มูลค่าโครงการ 150 ล้านบาท จะเน้นลงทุนในตราสารหนี้ภาคเอกชนที่มีอันดับควา่าเชื่อถือระหว่างระดับ BBB+ ถึง AAA เช่น หุ้นกู้ บมจ.ปตท. (AAA) หุ้นกู้ บมจ.ไทยออยล์ (AA-) ซึ่งเป็นบริษัทในกลุ่มของบมจ.ปตท. หุ้นกู้ บมจ.น้ำประปาไทย  (AA-) เป็นต้น ผู้ลงทุนสามารถลงทุนด้วยเงินเริ่มต้นเพียง 10,000 บาท โดยคาดหวังอัตราผลตอบแทนประมาณ 3.40% ต่อปี
นายมนรัฐกล่าว เพิ่มเติมว่า กองทุนเปิด 1FIX4Y/1 จะทำการขายคืนหน่วยลงทุนอัตโนมัติให้กับผู้ถือหน่วยประมาณปีละสองครั้ง เพื่อให้ผู้ลงทุนได้รับผลตอบแทนเป็นรายงวดคล้ายกับการได้รับดอกเบี้ยจากธนาคาร หรือจากการลงทุนในหุ้นกู้โดยตรง ผลตอบแทนที่ได้รับนี้ไม่ต้องเสียภาษี (สำหรับบุคคลธรรมดา) ถึงแม้ว่าแนวโนมอัตราดอกเบี้ยนโยบายของไทยมีโอกาสที่จะปรับขึ้นในชครึ่งปหลัง เนื่องจากสภาพคลองในตลาดยังคงมีอยูมาก ประกอบกับอัตราเงินเฟอยังอยูในระดับที่ควบคุมได โดยคาดวาอัตราดอกเบี้ยนโยบายของไทย ในปี 2553 นี้ จะอยูที่ 1.50%-1.75% (ปรับขึ้น 0.25%-0.50%) ดังนั้น ถือเป็นทางเลือกที่ดีสำหรับการลงทุนในปัจจุบันที่ผู้ลงทุนมีโอกาสที่จะล็อคผลตอบแทนในระยะยาว โดยคาดว่ากองทุนเปิด 1FIX4Y/1 จะได้รับการตอบรับที่ดีจากผู้ลงทุนเป็นจำนวนมาก